**Leevi Matias Meriläinen** (s. 13. elokuuta 2002 Oulu) on suomalainen jääkiekkomaalivahti, joka pelaa NHL-seura Ottawa Senatorsin organisaatiossa. Hän pelaa pääasiassa AHL-joukkue Belleville Senatorsissa.

Ura
---

### Seuraura

Meriläinen on Oulun Kärppien kasvatti. Hän voitti kauden 2017–2018 päätteeksi C-nuorten SM-hopeaa. Kaudella 2018–2019 Meriläinen voitti Kärppien ja Haukiputaan Ahmojen B2-nuorten yhdistelmäjoukkueessa B2-nuorten SM-hopeaa. Kaudella 2019–2020 hän nousi Kärppien A-nuoriin, jossa Meriläinen toimi joukkueen pääasiallisena kakkosmaalivahtina ikätoverilleen Joel Blomqvistille. Hän puki kauden aikana myös kolmeen SM-liigaotteluun, mutta Meriläinen jäi kuitenkin ilman peliaikaa. 26. joulukuuta 2019 vierasottelussa JYPiä vastaan hän oli Kärppien luukkuvahtina täydentämässä erikoista tilannetta, sillä myös pelaava maalivahti Joel Blomqvist oli Meriläisen tapaan vain 17-vuotias. Kärpät lähti otteluun alaikäisellä maalivahtikaksikolla, kun Patrik Rybár ei ollut käytettävissä ja Justus Annunen oli alle 20-vuotiaiden MM-kilpailuissa.

Ottawa Senators varasi Meriläisen kolmannella kierroksella 71. pelaajana NHL:n varaustilaisuudessa 2020. Harjoituskaudella 2020–2021 hän muodosti Kärppien maalivahtikaksikon Joel Blomqvistin kanssa, kun sekä Patrik Rybár että Justus Annunen olivat loukkaantuneina. Meriläinen pelasi Kärppien SM-liigajoukkueessa kahdessa 3vs3 Superseriesin ottelussa. Hän ja Blomqvist muodostivat joukkueen maalivahtikaksikon myös runkosarjan kahdella ensimmäisellä kierroksella, mutta Blomqvist pelasi molemmat ottelut. Meriläinen puki kauden aikana kaikkiaan neljään runkosarjaotteluun, mutta hän ei kuitenkaan saanut peliaikaa. Meriläinen toimi Kärppien U20-joukkueen pääasiallisena ykkösmaalivahtina. Hän voitti U20 SM-sarjan hopeaa ja Meriläinen valittiin toiseen tähdistökentälliseen. Tammikuussa 2021 hän teki Kärppien kanssa kolmivuotisen SM-liigasopimuksen.

Kesäkuussa 2021 Meriläinen teki hieman yllättäen ennen ensimmäistäkään miesten sarjoissa pelattua ottelua kolmivuotisen NHL-tulokassopimuksen Ottawa Senatorsin kanssa. Hänen kausipalkkansa NHL:n puolella on 838 333 dollaria. Meriläinen saa sopimuksestaan myös 80 000 dollarin allekirjoitusbonuksen kaudessa. Hänestä tuli kaikkien aikojen ensimmäinen NHL-sopimuksen tehnyt oululaislähtöinen maalivahti. Heinäkuussa OHL-joukkue Kingston Frontenacs varasi Meriläisen 48. pelaajana CHL:n varaustilaisuudessa. Saman kuun lopulla hänen vahvistettiin sitoutuvan seuraan kaudeksi 2021–2022. Meriläinen nousi Frontenacsin selkeäksi ykkösmaalivahdiksi ja hän pelasi 53 runkosarjaottelua torjuen 31 voittoa ja kaksi nollapeliä sekä 11 playoff-ottelua torjuen viisi voittoa.

Meriläinen palasi Kärppien vahvuuteen kaudeksi 2022–2023. Hän teki liigadebyyttinsä runkosarjan neljännellä kierroksella 24. syyskuuta 2022 Hämeenlinnan Pallokerhoa vastaan. Meriläinen torjui Kärppien 4–1-voittoon päättyneessä ottelussa 16 kertaa. Liigauransa ensimmäisen nollapelin hän pelasi 12. lokakuuta 2022 Vaasan Sportia vastaan. Meriläinen torjui Kärppien 4–0-voittoon päättyneessä ottelussa 20 kertaa. Jarmo Tauriainen ja Allu Tuppurainen valitsivat hänet ottelun Alumnien tähtien kakkostähdeksi. Meriläinen nousi kauden edetessä Kärppien pääsialliseksi vastuunkantajaksi, kun Joel Blomqvist loukkaantui joulukuussa ja oli sivussa runkosarjan loppuun. Hän pelasi tulokaskautensa aikana kaikkiaan 42 runkosarjaottelua torjuen 18 voittoa varsinaisella peliajalla. Runkosarjan viidenneksi viimeisellä kierroksella 1. maaliskuuta 2023 Meriläinen torjui kauden kahdeksannen ja viimeiseksi jääneen nollapelinsä vieraissa Pelicansia vastaan, jolla hän nousi SM-liigan kaikkien aikojen eniten nollapelejä torjuneeksi tulokasmaalivahdiksi ohi Juuse Saroksen (2013–2014). Meriläinen joutui kuitenkin sivuun runkosarjan jälkeen, eikä hän ollut Kärppien päävalmentaja Lauri Marjamäen mukaan pelikunnossa pudotuspelien ensimmäisellä kierroksella. Meriläinen oli kauden päätteeksi kolmen kärkifinalistin joukossa ehdolla SM-liigan vuoden tulokkaalle myönnettävän Jarmo Wasaman muistopalkinnon voittajaksi, mutta hän sijoittui äänestyksessä lopulta kolmanneksi, kun palkinnon vei Jukureiden hyökkääjä Niko Huuhtanen.

Kärppien kauden päätyttyä ja Meriläisen kuntouduttua vammastaan hän liittyi maaliskuussa 2023 AHL-joukkue Belleville Senatorsin vahvuuteen. AHL-debyytissään 1. huhtikuuta 2023 Toronto Marliesia vastaan Meriläinen torjui Senatorsille heti nollapelin, kun joukkue voitti ottelun lukemin 4–0. Hän torjui ottelussa 41 kertaa. Jo seuraavana päivänä Meriläinen kutsuttiin Ottawa Senatorsin NHL-joukkueen vahvuuteen, kun Mads Søgaard joutui sivuun sairastumisen vuoksi. Hän teki NHL-debyyttinsä 4. huhtikuuta 2023 vieraissa Carolina Hurricanesia vastaan. Meriläinen torjui Senatorsin 3–2-jatkoaikatappioon päättyneessä ottelussa 34 kertaa. Hän pelasi kaksi NHL-ottelua, joiden jälkeen hänet lähetettiin takaisin farmiin. Meriläinen pelasi Belleville Senatorsissa kaikkiaan neljä runkosarjaottelua.

### Maajoukkueura

Meriläinen pelasi alle 20-vuotiaiden MM-kilpailuissa vuonna 2022, jolloin hän voitti hopeaa. Meriläinen pelasi suurimman osan Suomen otteluista, kunnes hieman yllättäen Juha Jatkola joukkueen maalinsuulle välieräotteluun Ruotsia vastaan. Hän kantoi Suomen torjuntavastuun myös finaaliottelussa Kanadaa vastaan. Yhteensä Meriläinen on pelannut 13 nuorten maaottelua.

Muuta
-----

Meriläinen on maininnut yhdeksi esikuvakseen Pekka Rinteen.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2019–2020 | Kärpät | A-SM | 16 |  |  |  |  | 37 |  |  | 90,8 | – | – | – | – | – | – | – | – |
| 2020–2021 | Kärpät | U20-SM | 22 | 19 | 3 | 0 | 1280 | 34 | 2 |  | 93,4 | 5 | 3 | 2 | 313 | 13 | 0 | 2.60 | 90,0 | Kakkostähdistö |
| 2021–2022 | Kingston Frontenacs | OHL | 53 | 31 | 16 | 5 | 3082 | 169 | 2 | 3.29 | 89,1 | 11 | 5 | 5 | 635 | 39 | 0 | 3.69 | 88,8 |
| 2022–2023 | Kärpät | SM-liiga | 42 | 18 | 13 | 7 | 2228 | 75 | 8 | 2.02 | 91,8 | – | – | – | – | – | – | – | – |
|  | Ottawa Senators | NHL | 2 | 0 | 1 | 1 | 86 | 6 | 0 | 4.23 | 87,8 | – | – | – | – | – | – | – | – |
|  | Belleville Senators | AHL | 4 | 3 | 0 | 0 | 205 | 7 | 1 | 2.06 | 93,3 | – | – | – | – | – | – | – | – |
|

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2022 | JMM | 4 | 3 | 1 | 244 | 11 | 0 | 2.70 | 89,3 |

Lähteet
-------

* Leevi Meriläinen The Internet Hockey Databasessa (englanniksi)
* Leevi Meriläinen Eurohockey-sivustolla (englanniksi)
* Leevi Meriläinen *Elite Prospects*. Everysport Media Group AB.  (englanniksi)

### Viitteet

1. 1 2  Kärpät tien päälle – Tuplapeli ja teambuildingia *karpat.fi*.  15.9.2020. Oulun Kärpät Oy. Viitattu 27.1.2021.
2. 1 2  Tilastot - Leevi Meriläinen - Kausi 2022-2023 *liiga.fi*. Jääkiekon SM-liiga Oy. Viitattu 26.12.2019.
3. ↑  Merikosken lukioon valitut uudet opiskelijat (pdf) *ouka.fi*.  14.6.2018. Oulun kaupunki. Viitattu 6.7.2021.
4. ↑  Leevi Merilainen Tilastot ja uutiset *NHL.com*. Viitattu 2.4.2023.
5. 1 2 3 4 5 6 7  Leevi Meriläinen *Elite Prospects*. Everysport Media Group AB.  (englanniksi)
6. 1 2  Leevi Meriläinen Eurohockey-sivustolla (englanniksi)
7. ↑  Väänänen, Ville: Kärpiltä pakon sanelema ratkaisu Jyväskylässä – matkassa kaksi vasta 17-vuotiasta maalivahtia *is.fi*.  26.12.2019. Sanoma Media Finland Oy. Viitattu 6.7.2021.
8. ↑  Pelaajatilastot *liiga.fi*. Jääkiekon SM-liiga Oy. Viitattu 26.12.2019.
9. ↑  Hoffrén, Sami: SM-liigan 203 päivän tauko on ohi – Kärppien maalilla nähdään 18-vuotias yllätysnimi *is.fi*.  1.10.2020. Sanoma Media Finland Oy. Viitattu 6.7.2021.
10. ↑  Kärpille U20 SM-sarjan hopeaa *karpat.fi*.  9.4.2021. Oulun Kärpät Oy. Viitattu 27.1.2021.
11. ↑  Meriläinen, Ronkainen ja Koblizek jatkavat Kärpissä *karpat.fi*.  27.1.2021. Oulun Kärpät Oy. Viitattu 27.1.2021.
12. ↑  Senators sign goaltender Leevi Merilainen to entry-level contract *nhl.com/senators*.  14.6.2021. Ottawa Senators. Viitattu 6.7.2021. (englanniksi)
13. ↑  Touru, Ville: Leevi Meriläinen, 18, teki NHL-sopimuksen – ei ole pelannut vielä edes SM-liigassa *is.fi*.  15.6.2021. Sanoma Media Finland Oy. Viitattu 27.3.2023.
14. ↑  Hentilä, Joonas: Kärp­pien 18-vuo­tias maa­li­vah­ti Leevi Me­ri­läi­nen solmi NHL-so­pi­muk­sen ennen en­sim­mäis­tä­kään Lii­ga-ot­te­lua – "Tark­kaa syytä ke­hi­tyk­sel­le en tiedä, kun en ole juonut tai­ka­lien­tä" *kaleva.fi*.  15.6.2021. Kaleva365 Oy. Viitattu 6.7.2021.
15. ↑  Frontenacs Receive a Commitment from Leevi Meriläinen *kingstonfrontenacs.com*.  26.7.2021. Kingston, Ontario:  Kingston Frontenacs. Viitattu 6.7.2021. (englanniksi)
16. 1 2  Leevi Meriläinen siirtyy vuodeksi Kanadan juniorisarjaan *karpat.fi*.  13.8.2021. Oulun Kärpät Oy. Viitattu 13.8.2021.
17. ↑  Kärpät - HPK, 24.9.2022 *liiga.fi*.  24.9.2022. Jääkiekon SM-liiga Oy. Viitattu 25.9.2022.
18. ↑  Kärpät - Sport, 12.10.2022 *liiga.fi*.  12.10.2022. Jääkiekon SM-liiga Oy. Viitattu 12.10.2022.
19. ↑  Strozyk, Matias: Kärppien tulokasmaalivahti Leevi Meriläinen vakuuttanut Liigassa *nhl.com/fi*.  9.3.2023. National Hockey League. Viitattu 27.3.2023.
20. ↑  Strozyk, Matias: Lauri Marjamäeltä paljastus Kärppien yllättävästä maalivahtivedosta – Oulussa häkellyttävän vähän yleisöä *MTVuutiset.fi*.  13.3.2023. Telia Company AB. Viitattu 27.3.2023.
21. ↑  Seppänen, Antti: Wasama-palkinto 2023 – tässä on äänestyksen kärkikolmikko *liiga.fi*.  29.5.2023. Jääkiekon SM-liiga Oy. Viitattu 11.6.2023.
22. ↑  Seppänen, Antti: Kauden 2022–23 parhaat palkittiin Jääkiekkogaalassa – tässä kaikki voittajat *liiga.fi*.  9.6.2023. Jääkiekon SM-liiga Oy. Viitattu 11.6.2023.
23. ↑  Pulkkinen, Aki-Petteri: Kärppien 20-vuotias sensaatiopelaaja matkusti Pohjois-Amerikkaan *is.fi*.  24.3.2023. Sanoma Media Finland Oy. Viitattu 27.3.2023.
24. ↑  Meriläinen and Belleville Sens shutout rival Marlies *bellevillesens.com*.  1.4.2023. Belleville Senators. Viitattu 2.4.2023. (englanniksi)
25. ↑  Savonen, Ilari: Kärppien valopilkku kutsuttiin NHL:ään *MTVuutiset.fi*.  2.4.2023. Telia Company AB. Viitattu 2.4.2023.
26. ↑  Ottawa Senators - Carolina Hurricanes - April 4th, 2023 *nhl.com*.  4.4.2023. National Hockey League. Viitattu 5.4.2023. (englanniksi)
27. ↑  Leevi Merilainen Stats, Profile, Bio, Analysis and More *sportsforecaster.com*. XML Team Solutions, LLC. Viitattu 2.5.2023. (englanniksi)
28. ↑  Kunnari, Timo: Antti Pennasen nerokas ratkaisu toi paikan MM-finaalissa: "Jatkola jatkaa maalissa" *iihf.com*.  20.8.2022. Alma Media Suomi Oy. Viitattu 22.8.2022.
29. ↑  Sihvonen, Varpu: Leevi Meriläinen sai iloisen yllätyksen Kärppien kopissa kesken U20 SM-sarjan – "En yhtään osannut odottaa varausta" *leijonat.fi*.  14.10.2020. Suomen Jääkiekkoliitto – Finlands Ishockeyförbund ry. Viitattu 6.7.2021.